钦定古今图书集成/明伦汇编/闺媛典/第005卷 > 《董逃行历九秋篇十二首》前人
## 钦定古今图书集成/明伦汇编/闺媛典/第005卷 > 《董逃行历九秋篇十二首》前人

“历九秋兮三春。遗贵客兮远宾。”顾多君心所亲。乃命
妙伎才人。炳若日月星辰。

序金罍兮玉觞。宾主递起雁行。杯若飞电绝光。交觞
接卮。结裳慷慨欢笑万方。

《奏新诗》兮夫君，烂然虎变龙文，浑如天地未分。齐讴
楚舞纷纷，歌声上激青云。

穷八音兮异伦。奇声靡靡每新。微披素齿丹唇。逸响
飞薄梁尘。精爽眇眇入神。

坐咸醉兮沾欢。引樽促席临轩。进爵献寿翻翻千秋。
要君一言。《愿爱》不移《若山》。

君恩爱兮不竭，譬若朝日夕月，此景万里不绝，长保
初醮发结，何忧坐成胡越。

携弱手兮金环。上游飞阁云间，穆若鸳凤双鸾。还幸
兰芳自安，娱心乐意难原。

乐既极兮多怀。盛时忽逝若颓。寒暑革御景回。荣华
随风飘摧。感物动心增哀。

妾受命兮孤虚，男儿堕地称珠，女弱虽存若无，骨肉
至亲更疏，奉事他人托躯。

君如影兮随形，贱妾如水浮萍。明月不能常盈，谁能
无根保荣。良时冉冉代征。

《顾绣领》兮含晖，皎日回光则微。朱华忽尔渐衰。影欲
舍形高飞，谁言往思可追。

荠与麦兮夏零，兰桂践，霜逾馨。禄命悬，天难明。妾心
结，意丹青，何忧君，心中倾。